Na łéngua estinguesta ła xe na łéngua che no ła ga pì locudori nadivi. De norma sta roba ła càpita co na łéngua ła xe sojeto de estinsion lenguìstega e ła njien suito sostituia da na łéngua difarente, cofà che xe sucedesto co on mùcio de łéngue nadive mericane, sostituie da inglexo, fransexo, spagnoło e portoghexo. El tèrmano łéngua morta el se rifarise comunemente anca a na łéngua pì antiga che ła xe signifegadivamente canbiada o che ła se ga evolvesta inte on novo, autònomo grupo lenguìstego, el cuało proceso de divixion lenguìstega el rexùltee conpletà. El latin par exénpio ła xe on altra łéngua morta che no gavendo altri locudori nadivi, ła xe isteso ła baxe del latin volgare, el cuało el se ga dopo evolvesto inte łe moderne łéngue romanxe.